 Raadiyo Moqdhisho waxa uu ku baxaayey labada luqadood ee Soomaaliya ugu weyn ee kala ah Maay iyo Mahaatiri, ka hor xukunkii meleteriga, talaabooyinkii ugu horeysey ee uu qaado Maxamed Siyaad Barre ayaa waxaa ka mid ahaa in uu Radio Mogadisho ka joojiyo luqadda Maayga, tan xigteyna waxey aheyd in qowmiyadda DigilMirifle ay wada bartaan afka- Mahaatiriga, waxaa kaloo taas hoos socdey in qofkaan Mahaatiri ku hadlin aan shaqo la siinin, iyo weliba waxaa qorshahooda ku jirey in cadaadis laga saaro xafiisyada dowladda hadii ay wax ooga soo baahdaan, laguna oran jirey waryaa kaagaas Af-Soomaali ku hadal ama ka bax xafiiska, intaan hadaladan la isla gaarina waxaa ka horeeyey, in qof DigilMirifle u dhashey uusan xafiis dowladeed kabihiisa la soo galin jirin, sababtoo ah waxaa lagu oran jirey kabahaaga hala soo gelin xafiiska, kaan Af-Mahaatiri ku hadli karinna xaqiisii ma uusan doonan karin, hadii la dhacaayana ma uusan dacwoon karin, hadaba waxaa xaqiiqo ah gumeysigii wadanka gumeysan jirey waxaa sedex jeer ka xumaa kii Mahaatiri ay ku hayeen qowmiyadda DigilMirifle. 